Haapsalus toimusid koguduse nõukogu valimised jaanuari  viimase nädala vältel. Täiskogu 30 liikmest puudus vaid kolm. Tänaseks on koguduse nõukogu valinud enda seast ka juhatuse, kuhu kuulub koos õpetaja Tiit Salumäega kuus liiget: Lehte Ilves, Kädi Jõgi, Sulev Saareväli, uute liikmetena lisandusid Heinar Kaasik ja Ingrid Laasi. Koguduse esimehena jätkab Madis Kütt, aseesimeestena Tõnis Padu ja Raul Tammet.  Õpetaja Tiit Salumäe hinnangul uuel juhatusel tegevust jagub: «Pooleli on Jaani kiriku remont, koostöös Haapsalu linnaga on päevakorras toomkiriku  haldamise küsimused, arendamist ootab ka laagrikeskus.»